มาตรการเข้มงวด ประชาชนเลือกซื้อหมูจากเเหล่งที่มาให้ชัดเจน ร้านที่มีป้ายสัญลักษณ์  ปศุสัตว์ OK
นายเฉลิมชัย ศรีอ่อน รัฐมนตรีว่าการกระทรวงเกษตรและสหกรณ์ เปิดเผยถึงกรณีการลับลอบเนื้อสุกร หรือหมูเถื่อน ยืนยันว่ากรมปศุสัตว์ ได้ทำลายหมูเถื่อนทุกวัน สาเหตุจากการลักลอบนำเข้าผิดกฎหมาย ดำเนินการจับกุมต่อเนื่องหากจับกุมได้ว่าผิดกฎหมาย กรมปศุสัตว์จะทำลาย จากการดำเนินงานที่เข้มงวด ปัจจุบันมีเนื้อหมูเถื่อนที่จับกุมได้มากว่า 8 แสนกิโลกรัม ขอให้เชื่อมั่นว่าได้ดำเนินการตรวจอย่างเข็มงวด เจ้าหน้าที่ทุกคนทำงานอย่างเต็มที่และล่าสุดจะมีการแถลงจับกุมไก่เถื่อนอีกจำนวน 3,000 ตัน ส่วนกรณีที่ กรมปศุสัตว์ จับยึดอายัดเครื่องในและเนื้อสัตว์แช่ถังฟอร์มาลิน ส่งขายร้านหมูกระทะและร้านอาหาร ในพื้นที่อำเภอบ่อวิน จังหวัดชลบุรี ปริมาณ 25,000 กก. นั้นได้แจ้งเตือนไปยังร้านค้าที่มารับเนื้อหมูดังกล่าวกว่า 66 ร้านแล้ว พร้อมย้ำเตือนไปยังร้านหมูกระทะทั่วประเทศ พิจารณาการซื้อเนื้อจากแหล่งที่มาให้ชัดเจนและเพื่อความปลอดภัยแก่สุขภาพประชาชน แนะนำให้เลือกซื้อเนื้อจากร้านที่มีสัญญาลักษณ์ป้าย ปศุสัตว์ OKรัฐมนตรีว่าการกระทรวงเกษตรและสหกรณ์ กล่าวว่า สาเหตุที่พบการลักลอบหมูเถื่อนต่อเนื่อง เนื่องจากหมูที่นำเข้าจากต่างประเทศเพื่อนบ้าน มีราคาถูกกว่าไทย  และเกิดกำไรและส่วนต่างจำนวนมากจึงเป็นสาเหตุหลักการลักลอบ ยืนยันไม่มีเจ้าหน้าที่ของรัฐยุ่งเกี่ยวกับการลักลอบแน่นอน หากพบการลักลอบหมูเถื่อน จะดำเนินการทันทีไม่มีละเว้นเด็ดขาด เพื่อเป็นการควบคุมโรคระบาดภายในประเทศ